Քաջությամբ ու նվիրվածությամբ ծառայելով բուլղարական բանակում' Սամուելը շահում է ազնվականության ու բնակչության վստահությունը եւ դառնում Բուլղարիայի թագավոր: Մակեդոնիայի Բրեստա շրջանի Կերման գյուղում գտնվել է Սամուելի գերեզմանաքարը, որի վրա հունարեն արձանագրությունից երեւում է, որ նրա հոր անունը Նիկողայոս է եղել, մորը' Հռիփսիմե, եղբորը' Դավիթ: Սամուելի հայ լինելու մասին է վկայում նաեւ բուլղար պատմաբան, պրոֆեսոր Կ. Քացարովը ( տես' Կ. Քացարով, Պատմական կապեր Պուլկարիո եւ Հայաստանի միջեւ, «Մասիս» տարեգիրք, 1934թ., էջ 243 ): Բուլղարահայ պատմաբան Ն. Գասապյանը գրում է, որ Սամուելի գրեթե ամբողջ սպայակույտն ու զինվորականները հայեր էին: